Publication: Magyar Közlöny
Issue: MK-2010-75 (Year: 2010, Number: 75)
Era: contemporary
Section: „26. melléklet a 152/2009. (XI. 12.) FVM rendelethez
Paragraph Index: 576

b) a kioldódás az alternatív vizsgálatokban nem haladja meg a kioldódási határértékeket az V. fejezetben elõírt csökkentõ faktor alkalmazása után. Ha az egyik vagy a másik feltétel nem teljesül, a kioldódási vizsgálatokat újra kell végezni. 2. Enyhíteni lehet az elõzõekben említett 1. pont a) alpont szerinti körülményeket úgy, hogy elhagyjuk az összehasonlító vizsgálatot, ha tudományos gyakorlati eredményeken alapuló döntõ bizonyíték van arra, hogy az alternatív vizsgálatokban kapott értékek egyenlõk vagy nagyobbak a kioldódási vizsgálatokban kapottakénál. 3. Alternatív vizsgálatok módjai 3.1. Alternatív vizsgálatok illékony közeggel Ezekhez a vizsgálatokhoz illékony oldószereket használnak, mint pl. az izooktánt, vagy a 95%-os etanolt vagy más illékony oldószereket vagy oldószerkeverékeket. Ezeket a vizsgálatokat olyan körülmények között kell végezni, hogy az 1. pont a) alpont alatti körülmények teljesüljenek. 3.2. Extrakciós vizsgálatok Használhatók egyéb erõs extrahálóképességû oldószerek igen szigorú vizsgálati körülmények között, ha tudományos bizonyítékok támasztják alá, hogy az ezen vizsgálatokban (extrakciós vizsgálat) kapott eredmények egyenlõk vagy nagyobbak, mint a D modellanyaggal végzett vizsgálatok eredményeinél. V. Fejezet 1. Minden, az 5. táblázatban szereplõ élelmiszerhez és élelmiszercsoporthoz csak az „X” jellel megjelölt modellanyagot szabad használni, és az egyes modellanyagokhoz a kérdéses mûanyagból mindig új mintát kell venni. Az „X” jel hiánya azt jelenti, hogy a kioldási vizsgálat elvégzése nem szükséges. 2. Ha az „X” jelet egy ferde vonal és egy szám követi, ott a kioldódási vizsgálatok eredményét a feltüntetett számmal el kell osztani. Zsíros ételek egyes típusainak esetében ennek az egyezményes számnak, az ún. „D modellanyag” osztótényezõnek (DRF) a célja, hogy figyelembe lehessen venni azt, hogy az élelmiszerhez képest a modellanyag extrakciós képessége jobb. 3. Ha az „X” jel után zárójelben egy (a) betû következik, itt a két megadott modellanyag közül csak az egyiket kell használni – ha az élelmiszer pH-ja nagyobb, mint 4,5, akkor az A modellanyagot alkalmazzuk, – ha az élelmiszer pH-ja 4,5 vagy annál kisebb, akkor a B modellanyagot alkalmazzuk. Ha az „X” után zárójelben egy (b) betû áll, az azt jelzi, hogy a megadott elemzést 50% (V/V) etanollal kell elvégezni. 4. Speciális eset: egy meghatározott élelmiszerrel vagy élelmiszerek meghatározott csoportjával érintkezésbe kerülhetõ mûanyagok és tárgyak A vizsgálatokat a következõk szerint kell elvégezni: – csakis ezen elõírásban szereplõ élelmiszereknek vagy élelmiszercsoportoknak megfelelõ élelmiszer-utánzó anyagot szabad használni, – ha a jegyzékben nem szerepel az élelmiszer vagy az élelmiszercsoport,akkor olyan élelmiszer-utánzó anyago(ka)t kell kiválasztani, amely(ek) a legjobban megfelel(nek) az élelmiszer vagy az élelmiszercsoport extrahálóképességének.

Source: https://magyarkozlony.hu/hivatalos-lapok/6e88543930012f4017e194fdbed93d75a10e2ff6/dokumentumok/62a7666ed130d853a1340962ad677f0c95dce77b/letoltes